**Likumprojekta „Grozījumi Valsts civildienesta likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts (turpmāk – projekts) „Grozījumi Valsts civildienesta likumā” ir izstrādāts, lai paredzētu iespēju ierēdņus iecelt profesionālā dienesta karavīru amatos, kā arī lai precizētu pastāvošo regulējumu attiecībā uz ierēdņu norīkošanu darbam starptautiskajā organizācijā (piemēram, NATO) vai tās dalībvalsts institūcijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Ierēdņa iecelšana profesionālā dienesta karavīra amatā**  Atbilstoši Valsts civildienesta likuma 3. panta ceturtajai daļai valsts interesēs ierēdņa amatā uz noteiktu laiku var iecelt profesionālā dienesta karavīru. Jau vairākus gadus profesionālā dienesta karavīri veiksmīgi piemēro militārajā jomā iegūtās zināšanas Aizsardzības ministrijas ierēdņu amatos, tomēr pieredzes apmaiņas nolūkā būtu nepieciešams nodrošināt arī ierēdņu rotāciju uz Nacionālajiem bruņotajiem spēkiem.  Valsts civildienesta likuma 37. panta pirmā daļa pašreizējā redakcijā noteic, ka ierēdni var pārcelt jebkurā citā ierēdņa amatā uz noteiktu vai nenoteiktu laiku tajā pašā vai citā iestādē. Ņemot vērā, ka Nacionālajos bruņotajos spēkos nepastāv ierēdņu amati, ierēdņu rotācija uz Nacionālajiem bruņotajiem spēkiem pašlaik nav iespējama.  Lai nodrošinātu labu pārvaldību, pilnvērtīgi izmantojot resorā pieejamos cilvēkresursus un veicinot to profesionālo izaugsmi, projektā ir paredzēts veikt grozījumus Valsts civildienesta likuma 37. pantā, nosakot, ka:  1) ierēdni uz laiku, bet ne ilgāk kā uz pieciem gadiem var pārcelt uz Nacionālajiem bruņotajiem spēkiem profesionālā dienesta karavīra amatā;  2) profesionālā dienesta karavīra amatā pārceltais ierēdnis nesaņem profesionālā dienesta karavīriem paredzēto uzturdevu, pabalstus un kompensācijas;  3) ar Ministru kabineta noteikumiem tiks atrunāti profesionālā dienesta karavīru amati, kurus var ieņemt ierēdņi, profesionālā dienesta karavīra amata pienākumu izpildes kārtība, atlīdzības noteikšanas un izmaksas kārtība, kā arī disciplinārsodīšanas kārtība.  Ievērojot Valsts civildienesta likuma 37. panta otrajā daļā noteikto, ierēdnis uz Nacionālajiem bruņotajiem spēkiem profesionālā dienesta karavīra amatā tiks pārcelts ar aizsardzības ministra lēmumu. Ierēdnis, kas ieņems profesionālā dienesta karavīra amatu, nebūs profesionālā dienesta karavīrs un attiecīgi nevarēs pretendēt uz profesionālā dienesta karavīriem paredzētajām sociālajām garantijām. Ierēdņa atalgojuma noteikšanu un izmaksu pēc pārcelšanas uz Nacionālajiem bruņotajiem spēkiem ir paredzēts saglabāt līdzšinējā kārtībā.  **Ierēdņa norīkošana darbam starptautiskajā organizācijā vai tās dalībvalsts institūcijā**  Valsts civildienesta likuma 37.1 pants „Norīkošana dienestā ārvalstīs valsts interesēs” pašreizējā redakcijā ļauj ierēdņi norīkot dienestā starptautiskajā organizācijā vai dalībvalsts institūcijā ārvalstīs. Tomēr Latvijā kopš 2015. gada darbojas NATO spēku integrācijas vienība (NATO struktūra). Lai paredzētu iespēju ierēdni norīkot dienestā starptautiskajā organizācijā arī Latvijas teritorijā un vienlaikus saglabātu līdzšinējo panta mērķi, kas pieļauj ierēdņa norīkošanu dienestā tikai starptautiskajā organizācijā (neatkarīgi no tās atrašanas vietas) vai arī šādas organizācijas dalībvalsts institūcijā ārvalstīs, projektā tiek precizēts panta nosaukums un teksts. |
| 3. | Projekta izstrādē iesaistītās institūcijas | Aizsardzības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ierēdņi, kuri pilda amata pienākumus Aizsardzības ministrijā vai tās padotībā esošajās iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Jāizdod Ministru kabineta noteikumi, kas noteiks profesionālā dienesta karavīru amatus, kurus var ieņemt ierēdņi, profesionālā dienesta karavīra amata pienākumu izpildes kārtību, atlīdzības noteikšanas un izmaksas kārtību, kā arī ierēdņa disciplinārsodīšanas kārtību. |
| 2. | Atbildīgā institūcija | Par normatīvā akta projekta izstrādi ir atbildīga Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Aizsardzības ministrs R. Bergmanis

Vīza: valsts sekretāra p.i. E. Palma-Jansone

15.08.2016., 16:20

657

I. Šamarina

Tālr. 67335148

E-pasts: irina.samarina@mod.gov.lv